6 Algemene Diabetes Voet Probleme | Manna Health
6 Algemene Diabetes Voet Probleme
Een van die onaangenaamste simptome van diabetes is voet probleme. Maar ongelukkig is dit ook een van die mees algemene probleme…
Diabetes voet probleme ontstaan gewoonlik weens swak bloedsirkulasie of skade aan die senuwee. Dit veroorsaak verskillende komplikasies wat wissel van pyn in die voete tot 'n totale verlies van gevoel.
Maar hoe weet diabete waarvoor om uit te kyk?
Kom ons kyk na 6 van die mees algemene voetprobleme wat diabete in die gesig staar…
Neuropatie is die term wat gebruik word vir senuweeskade en in die geval van diabetes word die skade gewoonlik veroorsaak deur langdurige hoë bloedsuikervlakke.
Neuropatie kan pyn in die geaffekteerde area veroorsaak, maar dit kan ook 'n totale verlies aan gevoel veroorsaak waar hitte en koue nie van mekaar onderskei kan word nie.
Die laasgenoemde kan tot verskeie ander probleme lei omdat jy nie kan voel wanneer jy jou voet seermaak nie. Jy kan dalk 'n sny, blaas of ander besering opdoen sonder om dit agter te kom! Die voetbesering word dus nie behandel nie en kan besmet word.
Die vel op die voete verander –
Veranderinge aan die vel op die voet kan die gevolg wees van senuweeskade, omdat die senuwees wat die olie en vog in die voete beheer nie meer werk soos hulle moet nie.
Die beste manier om dit te hanteer is om jou voete goed af te droog nadat jy gebad het, en dan die oorblywende vog met 'n dun lagie petroleum jellie of gewone handeroom te seel.
Wees versigtig om nie te veel daarvan tussen jou tone te smeer nie, want te veel vog kan lei tot infeksie.
Veg Diabetes met die 6 Beginsels…
Diabete is meer geneig tot eelte onder hul voete en hierdie eelte is geneig om gou te verdik. Dit gebeur weens die feit dat die onderkante van die voete hoë druk-areas is.
Terapeutiese skoene of binnesole kan help om die ongemak of pyn van eelte onder jou voete te verlig.
As eelte nie afgeskuur word nie, kan hulle baie dik word en later afbreek en in oop sere ontwikkel. Jy moet nooit probeer om dit self af te skuur nie, omdat dit swere of infeksie kan veroorsaak.
Besoek eerder 'n kundige / gekwalifiseerde persoon wat dit deeglik kan afskuur.
Deur elke dag 'n voet skuursteen te gebruik kan eelte onder beheer gehou word. Dit is die beste om die voet skuursteen op 'n nat vel te gebruik. Smeer room aan na die behandeling.
Soos reeds genoem is voetsere oop seerplekke en kom gewoonlik op die bal van die voet of onder die groottoon voor. Soms ontwikkel hulle aan die kant van die voet, en dis gewoonlik weens skoene wat sleg pas.
Swere kan baie seer wees en moet verkieslik deur 'n kundige ondersoek en behandel word – selfs al is hulle nie seer nie.
As swere nie behandel word nie, kan hulle besmet raak en, in ernstige gevalle, lei tot die verlies van 'n ledemaat.
Die behandeling van swere hang af van die oorsaak daarvan, die stadium waarin dit is, waar dit geleë is, ens. Dit it waarom dit belangrik is om jou dokter dadelik te raadpleeg sodat die regte behandeling vir jou sweer toegepas kan word.
As jy 'n sweer aan die onderkant van jou voet het, is dit baie belangrik om so min as moontlik daarop te trap, omdat die drukking dit kan vererger. Jou dokter sal vir jou 'n spesiale skoen of stut gee wat jou kan help om te stap sonder om verdere skade aan te rig. Dit is belangrik om baie versigtig te wees, selfs al is die sweer gesond, want die vel en weefsel kan maklik beskadig word.
Balanseer bloedsuiker maklik met die 6 stappe…
Swak bloedsirkulasie –
Soos vroeër genoem, dra swak bloedsirkulasie grootliks by tot diabetiese voetprobleme. Dit kan veroorsaak dat swere en infeksies moeilik gesond raak, en ook dat dit meer geneig is om voor te kom.
Diabetes kan lei tot swak bloedsirkulasie, omdat dit veroorsaak dat bloedvate in die voete en bene verdun en hard word.
Simptome van swak bloedsirkulasie is gewoonlik gevoelloosheid, 'n tinteling, pyn of ongemak van die voete.
Meeste diabete sukkel met swak sirkulasie en daarom voel hul voete altyd koud. Swak sirkulasie is ook die rede hoekom jy jou voete maklik kan brand wanneer jy dit met warm water of warmwatersakke wil warm maak. Gebruik eerder dik, warm sokkies om jou voete warm te maak.
Jy kan die effek van swak bloedsirkulasie beveg deur op te hou raak (as jy rook), want dit laat die bloedvate verhard.
Volg 'n gesonde dieët, soos die Manna Dieet, om jou bloeddruk en cholesterol onder beheer te hou.
Oefening is goed vir swak sirkulasie. Dit stimuleer bloedvloei in die bene en voete. Stap in stewige, gemaklike skoene wat goed pas, maar moenie stap as jy oop sere het nie.
Sommige mense kry pyne in hul kuite as hulle teen 'n opdraande, vinnig, of op 'n harde oppervlakte stap. Hierdie toestand word intermitterende kloudikasie genoem.
Verlig die pyn deur vir 'n paar oomblikke te stop. Moenie rook as jy hierdie simptome het nie. Sien die Manna Diet eBook vir 'n gedetailleerde stap program en begin.
Die risiko vir 'n amputasie is baie groter vir mense met diabetes as vir diegene daarsonder. Dit is weens die feit dat baie diabete aan perifere arteriële siekte (PAS) lei, wat die bloedvloei na die bene en arms laat afneem. Saam met die senuweesiekte (wat verlies aan gevoel veroorsaak), is diabete meer geneig tot swere en infeksies wat kan lei tot die amputasie van ledemate.
Dit is derhalwe uiters belangrik om voetsorg ernstig op te neem. Doen daaglikse voet ondersoek omdat jy nie altyd kan voel wanneer jy 'n sweer of infeksie teenwoordig is nie.
As jy begin sukkel met voetprobleme, besoek jou dokter sodat hy/sy jou kan help om jou voete reg te versorg.
Leer meer oor Die Gevare van Onbeheerde Diabetes…
Wat moet ek doen om hierdie voet probleme te behandel?
Met die regte leefstylveranderinge is dit moontlik om jou bloedsuikervlakke te beheer en voet probleme te voorkom of te behandel. Hier is wat jy moet doen…
Category: Diabetes, NuusBy admin July 9, 2019 Leave a comment
PreviousPrevious post:Hoe om die Regte Koolhidrate te KiesNextNext post:Diabetes & High blood Pressure